Kezdőlap

2%

Előfizetés

Impresszum

PDF Archívum

RSS

Újabb reneszánszrendezvény

Szilágycsehben immár a harmadik ünnepi programot tartották a
Reneszánsz év alkalmából.
Május 30-án délután a Magyar Ház
nagytermében a Tövishát Kulturális Társaság, a Magyar Tannyelvű Általános Iskola
és az 1-es számú óvoda szervezésében gyerekeink emlékeztettek legendás
királyunkra, Hunyadi Mátyásra, trónra lépésének 550. évfordulóján. Az előadásra érkezők az előtérben rajzkiállítást
tekinthettek meg, az I-IV osztályos tanulók és az óvodások legsikerültebb
rajzaiból és akvarelljeiből, amelyek gyermekeink tehetségét, képzelőerejét
bizonyították. az alkotások szabad rajzként és meseillusztrációként születtek. a
IV.B osztály tanulóinak az akvarelljei a nagyteremben voltak kiállítva, és az
előadás díszleteként Mátyás király emlékét idézték. A programban a rajzkiállítás
mellett a Varga D. Erzsébet tanítónő által irányított IV.B osztály műsorára
került sor. A közönséget Mészáros Lilla köszöntötte, majd bemutatta a Mátyás
király emlékalbumot, amelynek a szerkesztésében részt vett az egész osztály. Az
albumban olvashatunk a reneszánszról, Mátyás király életéről és uralkodásáról, a
Fekete seregről, a Corvinákról, Beatrix királynőről s a királyi udvar művészeti
életéről. A mellékletben az anyaghoz kötődő gazdag, színes képanyag található,
amely Kiss Csaba munkáját dicséri. A bemutatóban Angi Orsolya, Sete Jessica,
Hujber Mónika, Székely Xénia és Kun Adorján részleteket olvashattak fel az album
anyagából. Ezt követően gyermekeink a népmesékben, az irodalomi művekben élő
Mátyás király alakját idézték fel. Halász Ruben nagycsoportos óvodás, az
irányítója Balla Erzsébet, Szekeres Ágota és Kóbori Nikolett a IV.A osztályból,
irányítójuk Szigeti Edit, egy-egy Mátyásról szóló történetet meséltek el.
Mészáros Lilla pedig Arany János Mátyás anyja című balladáját mondta el.
A
nép körében annyira népszerű király alakját színpadi játékban is megjelenítették
a tanulók. Előbb egy a királyi udvar hangulatát idéző reneszánsz táncot mutattak
be, aztán Móré Renáta, Tóth Heléna, Mészáros Ferenc, Gutan Bence, Iepure Rudolf,
Kis Csaba, Nagy Kasza Kristóf és Szilágyi Benjámin előadásában nézhette meg a
közönség a Mátyás király meg az igazmondó juhász dramatizált népmesét. A tanulók
játékát szép szövegmondás és magabiztos felszabadult mozgás jellemezte. A
mesejáték záró, lakodalmas jelenetében a tanulók hangulatos néptánccal fejezték
be a műsorukat, amely méltán nyerte el a közönség tetszését. A zárszóban Gyalay
György, a Tövishát Kulturális Társaság elnöke mondott köszönetet a színvonalas
előadásrét, értékelte a szereplők tehetségét, kifejezve csodálatát gyermekeink
iránt, akikre a jövőt bizzuk.
A rendezvény kellemes közönségi beszélgetéssel
ért véget.
Varga D. István

2008. június 06. | Közéletünk

Keresés

Rovatok

Címlap

Közérdekű

Közéletünk

Vidékeink

Művelődés

Fórum

Kaleidoszkóp

Sportvilág

Információ

Kitekintő

Archívum

2008. június 6.

2008. május 27.

2008. május 23.

2008. május 16.

2008. április 30.

2008. április 25.

Szilágyság © 2008 | Az internetes megjelenést a
HHRF - Magyar Emberi
Jogok Alapítvány támogatja.